Public procurement notice: Contract Award Notice
Published: 2024-03-20
Buyer: Pohjois-Karjalan hyvinvointialue - Siun sote
Country: FI
Region: FI1D3
Contract type: Services
Procedure: Restricted procedure
CPV classification: 85120000: Medical practice services
Estimated value: 2500000 EUR
Submission deadline: 2026-02-28
Award criteria: price

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016), jäljempänä hankintalaki. 

Hankinta on hankintalain 25 §:n 1 momentin 3 kohdan mukainen liitteen E 1 kohdassa tarkoitettu sosiaali- ja terveyspalveluja koskeva hankinta, joten hankinnassa noudatetaan hankintalain 107 §:n mukaisia säännöksiä.

Hankintamenettelynä käytetään hankintalain 49 - 52 §:n mukaista dynaamista hankintajärjestelmää.

Hankintamenettelyssä noudatetaan hankintalain 33 §:n mukaista rajoitetun menettelyn sääntelyä kaikissa vaiheissa hankintapäätöksen tekoon saakka, poikkeuksena odotusajan noudattamisen vapaaehtoisuus.
Hankinnan kohteena on Pohjois-Karjalan hyvinvointialueen eli Siun soten Siilaisen kuntoutumiskeskuksen tarvitsemat lääkäripalvelut seuraaville kuntoutusosastoille:

- akuuttikuntoutus
- geriatrinen kuntoutus
- kirurginen kuntoutus
- neurologinen kuntoutus
- palliatiivinen hoito.

Siilaisen kuntoutumiskeskus on osa Siun soten kuntoutumisen palvelua. Vuonna 2018 käyttöönotettu rakennus sijaitsee noin 2,5 km:n päässä Joensuun keskustasta. Tiivistä yhteistyötä tekevässä tiimissä on reilu 10 lääkäriä useammalta erikoisalalta. Potilaspaikkoja kuntoutumiskeskuksessa on yhteensä noin 123. 

Siilaisen kuntoutumiskeskus palvelee koko maakunnan asukkaita, kun on kyse lyhytaikaisesta, vaativasta kuntoutuksesta esim. lonkkaleikkauksen tai aivoverenkiertohäiriön jälkeen.

Toiminnan tavoitteena on tiiviin ja tehokkaan jakson aikana saada kuntoutujan toimintakyky sellaiseksi, että hän voi palata joko kotiinsa tai palveluasumiseen. Kuntoutus jatkuu tämän jälkeen paikallisten ammattilaisten avulla esim. kotikuntoutuksena.

Siilaisen kuntoutumiskeskuksen yhteydessä toimivaan palliatiiviseen keskukseen kuuluu palliatiivinen poliklinikka ja vuodeosasto sekä kotisairaala. 

Palvelua ostetaan enintään kahden (2) kokoaikaisen lääkärin työpanoksen verran viitenä (5) arkipäivänä viikossa (ma - pe) työajan ollessa 38,25 h/vk. 

Palvelua voi tuottaa yleislääketieteen tai geriatrian erikoislääkärin pätevyyden tai muun soveltuvan erikoisalan omaava lääkäri. Palvelua voi tuottaa myös lääketieteen lisensiaatti (LL), jolla on kokemusta soveltuvalta alalta vähintään yksi (1) vuotta.

Palvelu tulee tuottaa kokonaisuudessaan lähipalveluna.

Tilaaja luovuttaa tilat ja laitteet sekä mahdollisen avustavan henkilökunnan palvelua suorittavan lääkärin käyttöön. 

Tarjoajan tulee huomioida, että tilaajan toimitiloissa tapahtuvasta palvelun tuotannosta ei peritä palveluntuottajalta tila-, atk- ym. vuokria. Tarjoajan tulee myös huomioida, että palveluntuottajalla ei ole oikeutta periä matka-, majoitus-, päiväraha-, palkanlisä- ym. kustannuksia (erikseen), vaan ne tulee sisältyä tarjottuun hintaan.

Hankintamalli on usean palveluntuottajan hankintasopimus, johon valitaan kolme (3) hyväksytyn tarjouksen tehnyttä palveluntuottajaa.

Hankinta on Siun soten 20.5.2019 perustaman dynaamisen hankintajärjestelmän (219474) hankintavaiheen sisäinen kilpailutus, johon vain osallistumishakemuksen tehneillä ja järjestelmään hyväksytyillä ehdokkailla on oikeus tehdä tarjouksia. Hankinnassa noudatetaan kaikkia dynaamisen hankintajärjestelmän ehtoja, mikäli niitä ei tässä tarjouspyynnössä muuteta.

Tarjoajan on osoitettava riittävät ammatilliset, toiminnalliset ja taloudelliset edellytykset huolehtia palvelun tuottamisesta. Tuotettavan palvelun tulee olla laadultaan, sisällöltään ja käytännöntoteutukseltaan palvelun tuotantoon soveltuvaa.

Tarjous on sitova ja se tulee laatia kokonaisuudessaan suomen kielellä.
Kokonaistaloudellisen edullisuuden perusteena on halvin hinta.

Tarjousvertailussa hinnan painoarvo on max. 100 pistettä. Vertailussa edullisimmasta hinnasta saa parhaan pistemäärän ja muut tarjotut hinnat suhteutetaan tähän, kaavalla; edullisin hinta / tarjottu hinta * max. pisteet.

Vertailu voidaan suorittaa pelkän hinnan perusteella, sillä palvelua koskevilla laadun vähimmäisvaatimuksilla taataan palvelulle riittävän korkea laatutaso.
Sopimus jatkuu kahdella (2) yhden (1) vuoden optiovuodella ajalle 1.3.2026 - 28.2.2027 ja 1.3.2027 - 29.2.2028, ellei Siun sote irtisano sopimusta päättymään sopimus- tai optiokauden loppuun. Jos sopimus irtisanotaan, se tehdään viimeistään kuusi (6) kuukautta ennen sopimus- tai optiokauden päättymistä kirjallisesti.

Mikäli sopimus jatkuu, niin optiokaudella sovelletaan hankintasopimusta entisin ehdoin, sen mukaisesti kuin ne ovat voimassa sopimuskauden päättyessä. Allekirjoittaessaan hankintasopimuksen palveluntuottaja sitoutuu omalta osaltaan siihen, että sopimus jatkuu mainitun määräajan, mikäli Siun sote niin haluaa.


Sopimuksen irtisanominen määräaikaisen sopimuskauden aikana

Siun sote pidättää itsellään oikeuden sopimuksen irtisanomiseen määräaikaisen sopimuskauden aikana siten, että irtisanomisaika on kuusi (6) kuukautta.


Winner: Mehiläinen Terveyspalvelut Oy